|  |  |
| --- | --- |
|  | **OBČINA TRBOVLJE**Mestni trg 4, 1420 TRBOVLJE |

tel.: 0356/34-800, faks: 0356/27-986, e-mail: obcina.trbovlje@trbovlje.si

**11.**

**Številka**: 032 – 4/2017 – 17

**Datum**: 24. 3. 2017

**OBČINSKI SVET**

**OBČINE TRBOVLJE**

**ZADEVA**: **Predlog Odloka o spremembah in dopolnitvah Odloka o notranji organizaciji in delovnem področju občinske uprave Občine Trbovlje**

**Pravna osnova**: Statut Občine Trbovlje(UVZ, št. 19/16)

Zakon o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO in 76/16 – odl. US)

 **Namen**: Skrajšani postopek

**Priloge**: Predlog odloka

 Obrazložitev

 Predlog sklepa

 Veljaven odlok

 **Poročevalka**: Urška POZNIČ GORŠEK, direktorica občinske uprave

**PREDLOG**

Na podlagi 49. člena Zakona o lokalni samoupravi ( Uradni list RS, št. 94/07 – uradno prečiščeno besedilo, [76/08](http://samoupravi), [79/09](http://samoupravi), [51/10](http://samoupravi), [40/12](http://financ) – ZUJF, 14/15 – ZUUJFO in 76/16 – odl. US) in 15. člena Statuta občine Trbovlje ( Uradni vestnik Zasavja, št. 19/2016 ) je Občinski svet občine Trbovlje na svoji \_\_\_\_. redni seji, dne \_\_\_\_\_\_\_\_\_\_\_\_\_ sprejel

**ODLOK O SPREMEMBAH IN DOPOLNITVAH ODLOKA O NOTRANJI ORGANIZACIJI IN DELOVNEM PODROČJU OBČINSKE UPRAVE OBČINE TRBOVLJE**

1. člen

V Odloku o notranji organizaciji in delovnem področju občinske uprave Občine Trbovlje (Uradni vestnik Zasavja, št. 18/16 - uradno prečiščeno besedilo) se spremeni drugi odstavek 13. člena tako, da se črta naslednje besedilo: »Naloge notranjega revizorja in naloge pooblaščenca za varnost in zdravje ter zaščite in reševanja lahko opravlja javni uslužbenec na položaju.«

1. člen

Spremeni se tretji odstavek 22.a člena tako, da se glasi: »Kabinet župana je odgovoren neposredno županu ali javnemu uslužbencu, ki ga za vodenje določi in pooblasti župan.«

1. člen

V celoti črta naslednje: V. IZVAJANJE NALOG OBČINSKE UPRAVE IZVEN NOTRANJIH ORGANIZACIJSKIH ENOT ter 28. in 29. člen.

1. člen

Župan mora akt o sistemizaciji uskladiti s tem odlokom najkasneje v treh mesecih po začetku njegove veljavnosti.

1. člen

Odlok o spremembah in dopolnitvah Odloka o notranji organizaciji in delovnem področju občinske uprave Občine Trbovlje (Uradni vestnik Zasavja, št 18/16 - uradno prečiščeno besedilo) se objavi v Uradnem vestniku Zasavja in začne veljati osmi dan po objavi.

Številka:

Datum:

 **Županja občine Trbovlje**

 **Jasna GABRIČ, mag.**

**OBRAZLOŽITEV**

Najpomembnejša sprememba, ki jo vsebuje predlog je sprememba načina izvajanja notranjega revidiranja. V 101. členu Zakona o javnih financah, v Pravilniku o usmeritvah za usklajeno delovanje sistema notranjega nadzora javnih financ in v Usmeritvah za državno notranje revidiranje je določena obveznost občin za notranje revidiranje. Revidiranje mora biti opravljeno v skladu s kodeksom poklicne etike notranjih revizorjev, s strokovnimi načeli notranjega revidiranja, s standardi notranjega revidiranja, z revizijskimi standardi INTOSAI, s smernicami za standarde notranje kontrole INTOSAI in z mednarodnimi standardi revidiranja. Gre za neodvisno in nepristransko preverjanje poslovanja ter svetovanje, namenjeno izboljšanju poslovanja. Namen notranjega revidiranja je v preveritvi zanesljivosti in neoporečnosti računovodskih poročil, preveritvi pravilnosti izvrševanja finančnega načrta, skladnosti z usmeritvami, načrti ter zakonskimi in drugimi predpisi, v vrednotenju notranjih kontrol zaradi varovanja premoženja in doseganju smotrne uporabe virov.

Omenjeno obveznost Občina Trbovlje trenutno izvaja z eno javno uslužbenko – notranjo revizorko, ki je zaposlena na Občini Trbovlje in ni del notranjih organizacijski enot, ampak je podrejena neposredno županji. Občina Trbovlje je ena redkih, če ne celo edina občina te velikosti, ki ima za to delo zaposlenega javnega uslužbenca v rednem delovnem razmerju. Iz finančnega načrta notranje revizorke je razvidno, da znašajo stroški notranje revizije skladno s sedanjo organizacijo na letni ravni 43.928,00 EUR. Od tega predstavlja znesek v višini 43.328,00 EUR znesek plače in nadomestil, 500,00 EUR je načrtovanih za izobraževanje in literaturo ter 100,00 EUR materialnih stroškov. V kolikor bodo predlagane spremembe odloka potrjene bo sprejet akt o sistemizaciji, ki bo usklajen s tem odlokom in izveden postopek odpovedi delovnega razmerja javni uslužbenki – notranji revizorki, katere odpravnina bo znašala približno 12.000,00 EUR (odvisno od meseca, ko bo odpoved realizirana). Za nadaljnje izvajanje notranjega revidiranja v Občini Trbovlje pa bomo izbrali revizorja z zbiranjem ponudb na trgu ali bomo koristili storitev notranjega revidiranja, ki jo občinam nudi Skupnost občin Slovenije, katere članica je tudi naša Občina. Stroške revizije, ki bo izvedena na takšen način ocenjujemo na največ 5.000,00 EUR. Iz navedenega izhaja, da je takšna odločitev finančno utemeljena, poleg tega pa z najemom revizorja ne bo ogrožena kvaliteta izvedenih storitev, saj revizor, ki ni vpet v vsakdanje delo in odnose lažje zagotovi nepristranskost in neodvisnost.

Predlog vsebuje tudi spremembo zadnjega odstavka 22.a člena. In sicer predlagamo, da se doda možnost, da so zaposleni v kabinetu župana lahko odgovorni ali županu ali javnemu uslužbencu, ki ga določi in pooblasti župan. Ta sprememba se predlaga iz čisto praktičnih razlogov, za lažje operativno izvajanje del in nalog zaposlenih v kabinetu.

Ker gre za manjše spremembe odloka, predlagamo sprejem po skrajšanem postopku, skladno s 83. členom Poslovnika občinskega sveta.

 **Županja občine Trbovlje**

 **Jasna GABRIČ, mag.**

 **P R E D L O G**

Na podlagi 49. člena Zakona o lokalni samoupravi ( Uradni list RS, št. 94/07 – uradno prečiščeno besedilo, [76/08](http://samoupravi), [79/09](http://samoupravi), [51/10](http://samoupravi), [40/12](http://financ) – ZUJF, 14/15 – ZUUJFO in 76/16 – odl. US), 15. člena Statuta občine Trbovlje ( Uradni vestnik Zasavja, št. 19/2016 ) ter 83. člena Poslovnika občinskega sveta (Uradni vestnik Zasavja, št. 11/12 – uradno prečiščeno besedilo), je Občinski svet občine Trbovlje na svoji \_\_\_\_\_\_. redni seji, dne \_\_\_\_\_\_\_\_\_\_\_\_ sprejel naslednji

**S K L E P**

1.

Sprejme se Odlok o spremembah in dopolnitvah Odloka o notranji organizaciji in delovnem področju občinske uprave Občine Trbovlje.

2.

Odlok se objavi v Uradnem vestniku Zasavja in prične veljati osmi dan po objavi.

3.

Sklep velja takoj, ko ga sprejme Občinski svet Občine Trbovlje.

Številka:

Datum:

 **Županja občine Trbovlje**

 **Jasna GABRIČ, mag.**